CELEX: 62009TN0307
Language: fi
Date: 2009-08-06 00:00:00
Title: Asia T-307/09: Kanne 6.8.2009 — Earle Beauty v. SMHV (NATURALLY ACTIVE)

10.10.2009   
            
            
               FI
            
            
               Euroopan unionin virallinen lehti
            
            
               C 244/13
            
         Kanne 6.8.2009 — Earle Beauty v. SMHV (NATURALLY ACTIVE)
   (Asia T-307/09)
   2009/C 244/21
   Oikeudenkäyntikieli: englanti
   
      Asianosaiset
   
   
      Kantaja(t): Liz Earle Beauty Co. Ltd (Ryde, Yhdistynyt kuningaskunta) (edustaja: solicitor M. Cover)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) toisen valituslautakunnan 11.5.2009 tekemä päätös asiassa R 27/2009-2 on kumottava ja tuomioistuimen on katsottava, että asianomainen yhteisön tavaramerkki voidaan julkaista ja rekisteröidä, ja
            
         
               —
            
            
               SMHV on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Haettu yhteisön tavaramerkki: Sanamerkki NATURALLY ACTIVE luokkiin 3, 5, 16, 18, 35 ja 44 kuuluvia tavaroita ja palveluja varten
   
      Tutkijan päätös: Yhteisön tavaramerkkiä koskevan hakemuksen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen 40/94 7 artiklan 1 kohdan b alakohdan (josta on tullut neuvoston asetuksen 207/2009 7 artiklan 1 kohdan b alakohta) rikkominen, koska valituslautakunta katsoi virheellisesti, että ilmaisu ”Naturally Active” on tavallinen englannin kielessä ja että se on ylistävä ilmaisu, jonka kohdeyleisö ymmärtää helposti, minkä vuoksi se ei ole sellaisenaan erottamiskykyinen; neuvoston asetuksen 40/94 7 artiklan 3 kohdan (josta on tullut neuvoston asetuksen 207/2009 7 artiklan 3 kohta) rikkominen, koska valituslautakunta (i) katsoi virheellisesti, että asianomaisesta tavaramerkistä ei ole tullut käytössä erottamiskykyistä, ja (ii) ei näytä antaneen asianmukaista painoarvoa kantajan esittämille objektiivisille todisteille, minkä vuoksi se ei perustellut asianmukaisesti ja riittävästi tätä säännöstä koskevaa toteamustaan; neuvoston asetuksen 40/94 7 artiklan 2 kohdan (josta on tullut neuvoston asetuksen 207/2009 7 artiklan 2 kohta) rikkominen, koska valituslautakunta sovelsi virheellisesti tätä säännöstä koskevaa testiä asetuksen 40/94 7 artiklan 3 kohtaa koskevien toteamustensa yhteydessä kaikkiin EU:n jäsenvaltioihin sen sijaan, että se olisi soveltanut sitä ainoastaan jäsenvaltioihin, jotka ovat pääasiallisesti englanninkielisiä.